Den Vest-Sjællandske Avis, 1817-05-13
Nyeste Post-Efterretninger. Den vigtigste Nyhed, som Posten har bragt, er den officielle Efterretning, at den brasilianske Armee har den 20de Januar taget Fæstningen Monteviden og Colonien Sacrammento i Besiddelse; paa en lille Fægtning nær som forefaldt ved St. Lucia og hvorved Brasilianerne mistede 150 Mand, skeete Overgivelsen uden Modstand, og man formoder at den har fundet Sted med Republiken Buenos Ayres Samtykke. Den brasilianske Overgeneral le Cor, som er udnævnt til General-Capitain for den brasilianske Provins øst for Plata-Floden, udstædte paa Occupations-Dagen en Proclamation til Jndvaanerne, hvori han lykønsker dem at de nu ere blevne befriede for det Anarchie, under hvilket de sukkede, han formaner dem til at forglemme alle indbyrdes Stridigheder, lover dem paa Kongens Vegne en frie Handel med alle Nationer og opmuntrer dem i Forening med hans Tropper til at forfølge de barbariske Folk, som opbrænde alting og ødelægge deres Marker (Artigas Armee. –To Dage derefter udstædte Couverneuren i Montevidco, Correa, ligeledes en Proclamation, hvori han indbyder alle Personer, som vare bortflygtede fra Staden til at vende tilbage; da han afgiver den Forsikring, at ingen skal blive forfulgt for sine politiske Meeningers Skyld, eller sit forhen udviiste Forhold, og at Udbruddet af det indbyrdes. tichad, imellem Jndvaanerne selv, skal blive straffet med stor Strenghed. (At Republiken Buenos Ayres har indvilget i Aftrædelsen til Brasilien af Provindserne østen for Plata=Floden, er høist rimeligt, saavel deraf at man seer, at Republiken ikke har søgt at komme Montevided til Hielp, som tillige af indvortes Grunde: Buenos Ayres og Montivider have længe ført Krig med hinanden, og Jndvaanerne hade hinanden indbyrdes; efterat Buenos Ayres havde erobret denne Stad (som omtrent er saa folkerig som Altona) saa havde den dog ingen Magt over den, siden Artigas havde tilrevet sig Herredømmet; Plata=Floden afgiver en for fortreffelig naturlig Grændse imellem Buenos Ayres og Brasilien, hvorfor ogsaa denne Erobring er af stor politisk Vigtighed for Brasilien; og endelig er ved denne Overeenskomst formodentlig den nye Republik ved Sølvstrømmen sikkret i sin Uafhængighed fra Moderlandet. - Hvad der nu vil blive af den forvovne Artigas med sine 6000 Sydamerikanske Kosakker vil Tiden lære).Men hvorledes vil Spanien optage dette Foretagende, som bliver det i en dobbelt Henseende saa ubehageligt, baade fordi det har havt en gammel Trætte med Portugal og Colonien St. Sacramento, som Paven i Aaret 1681 vel tilkiendte Portugal, men som dog blev siden igien aftraadt til Spanien i 1750; og fordi dette Skridt synes at berøve det alt Haab om at bringe dets Lande i det sydlige Amerika tilbage under sin Lydighed, vil det ikke søge Erstatning derfor i Portugal, de nyeste Efterretninger sige, at man frygter i dette Land meget for et Angreb fra spansk Side, og at man ruster sig stærkt til Forsvar. Men Spanien er vel ikke heller selv skikket til at begynde en nye Krig, da ikke allene dets Financer ere i saa slet Tilstand, saa at Kongen har seet sig nødsaget til at underhandle om et Pengelaan i Holland, men tillige en saa stor Misfornøielse giver sig tilkiende i den spanske Armee; thi man seer af General-Capitainen i Catalonien Castannos Proclamation af 12te April, at den nys opdagede Sammenrottelse har været meget farlig; den var stiftet af Personer af forskiellige Klasser, i hvis Spidse vare Generalerne Don Louis Lasey og Don Francisco Milans, som tilforn have, som det hedder, udviist de vigtigste Tienester mod Fædrenelandet; den skulde udbryde Natten den 5te April og havde til Formaal at afsætte Castannos, styrte Regieringen og indføre Constitutionen. General-Capitainen trøster sig ved at Folket ingen Andeel har taget i Sammenrottelsen, hvortil blot to Compagnier let Jnfanterie af Regimentet Tarragona vare forførte af dens næstkommanderende Don Joseph Over, og at de fleste af de Sammensvorne ere fængslede, da de øvrige ere flygtede til Biergene. Midlertid har dog denne Sammenrottelse været vidt udbredet, flere Officerer ere fængslede i Asturien og Gallizien, i hvilken Provins derskal drage Røverbander omkring, som ere af en meget farlig Slags. Dette Oprør er nu tilligemed Porliers Opstand i Gallizien, og Tumulten i Valencia, det tredie Forsøg i kort Tid paa at indsætte de Cortes igien. – Det spanske Hof har forresten havt Sorg, da Jnfanten Don Antonio, en Broder til Kong Karl d. 4de og en Onkel til den nærværende Konge, er død i Madrid den 20de April.